Sign in / Join .st0{fill:#34437F;} .st1{fill:#878787;} Monday, October 11, 2021 ikteb hawn… Fittex TTD 2022 – Malta ttemm fi draw meritat kontra Ċipru b'goal drammatiku Minn talk.mt October 11, 2021 talk.mt Ritratt: Domenic Aquilina Ċipru ........2 Mala .........2 Malta temmet fi draw ta' 2-2 kontra Ċipru permezz ta' goal drammatiku fit-tmien minuta tal-ħin miżjud valida minn Grupp H tar-round ta' kwalifikaz­zjoni tat-Tazza tad-Dinja 2022. Kien draw meritat fejn il-goal ma setax wasal f'ħin aħjar. L-ewwel taqsima kienet kemmxejn diżappuntanti. Dan min­ħabba li l-goal kmieni li sofrejna ddemora­lizza lill-players li damu biex jirriorganizzaw lilhom infushom fejn saħansitra bdew jikkommettu bosta żbajli hekk kif iċ-Ċiprijotti kienu territorjalment superjuri. Peró l-goal tad-draw, li wasal kmieni fit-tieni taqsima, kien l-injezzjoni morali biex b'mod gradwali l-Maltin bdew jikbru fl-istatura … u minkejja li sofrejna goal ieħor … konna kapaċi nsalvaw ir-riżultat. Għal din il-partita, il-coach Devis Mangia wettaq erba' bidliet fejn daħlu jilagħbu Steve Borg, Triston Caruana, Ryan Camenzuli u Jake Grech minflok Shaun Dimech, Kurt Shaw, Steve Pisani u Joseph Mbong, b'dan tal-aħħar ikun sospiż. L-ewwel azzjoni waslet fir-raba' minuta meta d-di­fensur Malti, Enrico Pepe, ikkommetta foul fuq Pieros Sotiriou iżda l-free-kick mogħti minn Grigoris Kastanos intemm ferm għoli. Peró, żewġ minuti wara, iċ-Ċiprijotti fetħu l-iskor meta fit-tentattiv li jittella' l-ballun minn wara, kien hemm indeċiżjoni minn Cain Attard kif ukoll minn Triston Caruana, biex il-ballun wasal għand FOTIS PAPOULIS li mmira lejn ir-rokna tas-saqaf tax-xibka u għeleb għal kollox lill-goalkeeper, Henry Bo­nello. Fit-12-il minuta, il-Maltin ippruvaw jagħmlu reazzjoni meta Teddy Teuma żmarka għal kollox lil Luke Montebello li nġieb waħdu iżda ntla­ħaq minn Costas Sote­riou biex iċ-ċans inħela. Fid-19-il minuta, Bonello kien providenzjali meta antiċipa t-tentattiv ta' Soteriou li kkonnettja mill-cross fit-tul ta' Nicolas Ioannou. Fil-31 minuta, f'attakk tajjeb tal-Maltin, minn pożizzjoni ċentrali, Montebello għadda lejn Jake Grech li minn pożizzjoni angolata xxuttja f'idejn il-goalkeeper Neophytos Michael. Ir-risposta taċ-Ċiprijotti kienet azzjoni identika meta Marios Demetriou xeħet lejn Charalambos Kyriaki­dis iżda minn tarf il-kaxxa ż-żgħira kkontrolla ħażin biex il-ballun spiċċa f'idejn il-goalkeeper Malti. Fit-38 minuta, il-goalkeeper Ċiprijott ħareġ jikkontrolla l-ballun barra l-kaxxa iżda spiċċa f'saqajn Montebello li pprova jillobja għal ġox-xib­ka peró t-tentattiv tiegħu kien wisq diżappuntanti min­ħabba li ma rnexxielux jagħmel dan. Ħames minuti mill-ftuħ tat-tieni taqsima, iċ-Ċiprijotti resqu viċin meta Demet­riou xeħet cross insidjuż iżda Cain Attard kien puntwali biex innewtralizza lil Ky­riakidis li seta' skorja bir-ras. Fit-52 minuta, il-Maltin rebħu corner meta Teuma għadda lejn Grech fuq il-lemin li xeħet lejn Ryan Camenzuli fuq it-tieni lasta iżda kien hemm devjazzjoni mid-difiża avversarja. U mill-istess corner, mogħ­­ti minn Steve Pisani, il-Maltin kisbu d-draw minn daqqa ta' ras stupenda ta' ZACH MUSCAT li skorja l-ewwel goal bil-flokk naz­zjonali Malti. Fis-70 minuta, Jurgen Degabriele, li kien ilu ftit sekondi fil-ground kien għoddu skorja t-tieni goal Malti iżda l-goalkeeper Ċiprijott xeħet f'corner. U mill-istess corner, Steve Pisani dawwar il-ballun għal ġol-lasti, bil-goalkeeper avversarju jippanċja ħażin … bil-ballun jinżel ma' sieq il-lasta u jinqala' 'l barra bi sfortuna għalina. Fit-80 minuta, f'kontrattakk veloċi, iċ-Ċiprijotti marru fil-vantaġġ meta Bonello laqa' parzjalment ix-xutt ta' Grigoris Kastanos bil-ballun jasal għand Pittas li għadda lejn Pieros Sotiriou li b'xutt fil-baxx ma żbaljax. Peró fit-98 minuta, mill-free-kick ta' Teuma, JURGEN DEGABRIELE xellef il-ballun għal ġewwa biex tefa' lill-kamp Malti f'dellirju ta' ferħ. REFEREES: Erwin Zeinstra, Mario Diks (Olanda) RABA' UFF.: Jeroen Manschot (Olanda) SKORERS: F. Papoulis 7, P. Soti­riou 80 (Ċ); Z. Muscat 53, J. Degabriele 98 (M) AMMONITI: M. Demetriou, P. Sotiriou, N. Ioannou (Ċ); T. Teuma (M) Artiklu preċedenti BUDGET 2022: Malta Ġusta Artiklu li jmiss Il-punti ewlenin tal-Budget 2022